Маҳмуд Назарзода

Маҳмуд Назарзода (Назарзода Маҳмуд Мирзо; зод. 13 ноябри 1985, ноҳияи Москва, вилояти Хатлон, Тоҷикистон) — филолог, номзади илмҳои филология, дотсент. Ректори Донишкадаи давлатии фарҳанг ва санъати Тоҷикистон ба номи Мирзо Турсунзода (аз 2025).

 Зиндагинома 
Маҳмуд Назарзода 13 ноябри соли 1985 дар ноҳияи Мир Сайид Алии Ҳамадонӣ ба дунё омадааст. Соли 2008 шуъбаи рӯзонаи факултети филологияи тоҷики Донишгоҳи миллии Тоҷикистон-ро бо ихтисоси лингвистика ва муоширати байнифарҳангӣ хатм намудааст. Баъдан таҳсили худро идома дода, соли 2019 Донишгоҳи молия ва иқтисоди Тоҷикистонро бо ихтисоси молия ва соли 2025 бахши коргардони овози Консерваторияи миллии Тоҷикистонро хатм кардааст. Оиладор ва соҳиби 4 фарзанд мебошад.

 Корнома 
Фаъолияти кории худро солҳои 2006—2008 ҳамчун омӯзгори забони мактаби № 77-и ноҳияи Фирдавсӣ оғоз намудааст. Солҳои 2008—2013 дар Коллеҷи тиббии ҷумҳуриявӣ аз фанни забони англисӣ дарс гуфта, ҳамзамон дар аспирантураи ДМТ таҳсил намудааст. Аз соли 2012 то 2013 омӯзгори кафедраи умумидонишгоҳии забони англисии ДМТ буд.

Дар низоми назорат дар соҳаи маориф солҳои 2013—2020 дар Хадамоти давлатии назорат дар соҳаи маориф ба ҳайси сармутахассис ва сардори шуъбаи аттестатсияву аккредитатсия фаъолият кардааст. Солҳои 2020—2024 дар Агентии назорат дар соҳаи маориф ва илми назди Президенти Ҷумҳурии Тоҷикистон вазифаҳои мудири бахши муносибатҳои байналмилалӣ, муовини сардори раёсати Агентӣ дар шаҳри Душанбе ва сардори раёсати назорати давлатии муассисаҳои таҳсилоти касбиро бар дӯш дошт. Аз 17 октябри соли 2024 то 18 марти соли 2025 дар мансаби директори Коллеҷи техникию омӯзгории ноҳияи Рӯдакӣ кор кардааст.

Бинобар Фармони Президенти Ҷумҳурии Тоҷикистон, аз 18 марти соли 2025 ректори Муассисаи давлатии таълимии «Донишкадаи давлатии фарҳанг ва санъати Тоҷикистон ба номи Мирзо Турсунзода» мебошад.

 Ҷоизаҳо 
 Ҷоизаи ба номи Исмоили Сомонӣ барои олимони ҷавон дар соҳаи илм ва техника (2020).

 Эзоҳ